ddrg/super_eurlex huggingface dataset:
Uradni list L 236 , 23/09/2003 str. 0971 - 971



2. Skupna izjava o Sodišču Evropskih skupnosti Če Sodišče tako zahteva, lahko Svet soglasno poveča število generalnih pravobranilcev v skladu s členom 222 Pogodbe ES in členom 138 Pogodbe Euratom. V nasprotnem primeru bodo nove države članice vključene v obstoječi sistem za njihovo imenovanje. --------------------------------------------------
9. ENERGETIKA

31968 L 0414: Direktiva Sveta 68/414/EGS z dne 20. decembra 1968 o obveznosti držav članic EGS glede vzdrževanja minimalnih zalog surove nafte in/ali naftnih derivatov (UL L 308, 23.12.1968, str. 14), kakor je bila nazadnje spremenjena z:

- 31998 L 0093: Direktivo Sveta 98/93/ES z dne 14.12.1998 (UL L 358, 31.12.1998, str. 100).

Z odstopanjem od člena 1(1) Direktive 68/414/ES se minimalna raven zalog naftnih derivatov do 31. decembra 2009 ne uporablja za Latvijo. Latvija zagotavlja, da minimalna raven zalog naftnih derivatov za vse kategorije naftnih derivatov iz člena 2 ustreza najmanj naslednjemu številu dni povprečne dnevne domače porabe, kot je opredeljena v členu 1(1):

- 40 dnem za kategorijo "kurilna olja" in 23 dnem za ostale kategorije derivatov do dne pristopa;

- 50 dnem za kategorijo "kurilna olja" in 30 dnem za ostale kategorije derivatov do 31. decembra 2004;

- 55 dnem za kategorijo "kurilna olja" in 35,5 dnem za ostale kategorije derivatov do 31. decembra 2005;

- 60 dnem za kategorijo "kurilna olja" in 41 dnem za ostale kategorije derivatov do 31. decembra 2006;

- 70 dnem za kategorijo "kurilna olja" in 49 dnem za ostale kategorije derivatov do 31. decembra 2007;

- 80 dnem za kategorijo "kurilna olja" in 67 dnem za ostale kategorije derivatov do 31. decembra 2008;

- 90 dnem za vse kategorije derivatov do 31. decembra 2009.

--------------------------------------------------
Člen 29

Skupnost na prvi delovni dan vsakega meseca izplača Češki, Cipru, Malti in Sloveniji kot postavko porabe iz splošnega proračuna Evropskih skupnosti eno osmino od dne pristopa dalje v letu 2004 ter eno dvanajstino v letu 2005 in 2006 od naslednjih zneskov začasnih proračunskih kompenzacij:

(v milijonih EUR, po cenah iz leta 1999) |

| 2004 | 2005 | 2006 |

Češka | 125,4 | 178,0 | 85,1 |

Ciper | 68,9 | 119,2 | 112,3 |

Malta | 37,8 | 65,6 | 62,9 |

Slovenija | 29,5 | 66,4 | 35,5 |

--------------------------------------------------
2. SVOBODA OPRAVLJANJA STORITEV

32000 L 0012: Direktiva 2000/12/ES Evropskega parlamenta in Sveta z dne 20. marca 2000 o začetku opravljanja in opravljanju dejavnosti kreditnih institucij (UL L 126, 26.5.2000, str. 1), kakor je bila spremenjena z:

- 32000 L 0028: Direktivo 2000/28/ES Evropskega parlamenta in Sveta z dne 18.9.2000 (UL L 275, 27.10.2000, str. 37).

Do 31. decembra 2007 se Direktiva 2000/12/ES na Cipru ne uporablja za zadružne kreditne in zadružne hranilne družbe, v kolikor te družbe ne izpolnjujejo pogojev iz direktive.

Od dne pristopa do izteka prehodnega obdobja ciprske oblasti na začetku vsakega leta obveščajo Komisijo o številu zadružnih kreditnih in zadružnih hranilnih družb, ki ne izpolnjujejo pogojev iz direktive in ostajajo izvzete, ter o njihovem tržnem deležu.

--------------------------------------------------
3. PROSTI PRETOK KAPITALA

Pogodba o Evropski uniji;

Pogodba o ustanovitvi Evropske skupnosti.

Ne glede na obveznosti iz pogodb, na katerih temelji Evropska unija, lahko Slovaška sedem let od dne pristopa ohrani v veljavi pravila glede pridobitve kmetijskih zemljišč in gozdov s strani nerezidentov iz Zakona o zunanji trgovini št. 202/1995 Coll. in iz Zakona št. 229/1991 Coll. o lastništvu na zemljiščih in kmetijskem premoženju, kot sta bila spremenjena. V nobenem primeru se državljana države članice glede pridobitve kmetijskih zemljišč in gozdov ne sme obravnavati manj ugodno kot na dan podpisa Pristopne pogodbe ali ga obravnavati bolj restriktivno kot državljane tretjih držav.

Za državljane drugih držav članic, ki želijo imeti sedež kot samozaposleni kmetje ter so na Slovaškem tri leta neprekinjeno zakonito prebivali in opravljali kmetijsko dejavnost, ne veljajo določbe prejšnjega odstavka ali kakršnikoli postopki, ki ne veljajo za slovaške državljane.

Pred iztekom tretjega leta od dne pristopa se opravi splošni ponovni pregled teh prehodnih ukrepov. V ta namen Komisija Svetu predloži poročilo. Svet lahko na predlog Komisije soglasno odloči, da se prehodno obdobje iz prvega odstavka skrajša ali konča.

Če Slovaška med prehodnim obdobjem uvede postopke dovoljenja za pridobitev nepremičnin na Slovaškem s strani nerezidentov, ti postopki temeljijo na transparentnih, objektivnih, trajnih in javnosti dostopnih merilih. Ta merila se uporabljajo nediskriminacijsko in ne razlikujejo med državljani Slovaške in drugih držav članic.

Če obstajajo zadostni dokazi, da bo po izteku prehodnega obdobja na trgu s kmetijskimi zemljišči na Slovaškem prišlo do resnih motenj ali do groženj resnih motenj, Komisija na zahtevo Slovaške odloči o podaljšanju prehodnega obdobja za največ tri leta.

--------------------------------------------------
Uradni list L 236 , 23/09/2003 str. 0022 - 0022



Člen 3 Ta pogodba, sestavljena v enem izvirniku v angleškem, češkem, danskem, estonskem, finskem, francoskem, grškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer so besedila v teh jezikih enako verodostojna, se deponira v arhivu Vlade Italijanske republike, ki bo overjeno kopijo izročila vladam drugih držav podpisnic. --------------------------------------------------
1. PROSTI PRETOK BLAGA

32001 L 0083: Direktiva 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL L 311, 28.11.2001, str. 67).

Z odstopanjem od zahtev v zvezi s kakovostjo, varnostjo in učinkovitostjo iz Direktive 2001/83/ES ostanejo dovoljenja za promet farmacevtskih izdelkov iz seznama (ki ga posreduje Ciper v Dodatku k tej prilogi v enem jeziku), ki so izdana v skladu s ciprsko zakonodajo pred dnem pristopa, v veljavi, dokler niso obnovljena v skladu s pravnim redom EU in skladno s časovnim okvirom določenim v zgoraj omenjenem seznamu ali do 31. decembra 2005, kar nastopi prej. Ne glede na določbe iz naslova III, poglavja 4 direktive, dovoljenja za promet po tej izjemi niso upravičena do vzajemnega priznavanja v državah članicah.

--------------------------------------------------
Člen 12

1. Z veljavnostjo od 1. novembra 2004:

(a) V členu 205 Pogodbe ES in členu 118 Pogodbe Euratom

(i) se odstavek 2 nadomesti z naslednjim:

"2. Kadar mora Svet odločati s kvalificirano večino, se glasovi njegovih članov ponderirajo takole:

Belgija | 12 |

Češka | 12 |

Danska | 7 |

Nemčija | 29 |

Estonija | 4 |

Grčija | 12 |

Španija | 27 |

Francija | 29 |

Irska | 7 |

Italija | 29 |

Ciper | 4 |

Latvija | 4 |

Litva | 7 |

Luksemburg | 4 |

Madžarska | 12 |

Malta | 3 |

Nizozemska | 13 |

Avstrija | 10 |

Poljska | 27 |

Portugalska | 12 |

Slovenija | 4 |

Slovaška | 7 |

Finska | 7 |

Švedska | 10 |

Združeno kraljestvo | 29 |

Kadar ta pogodba zahteva, da se odločitve Sveta sprejmejo na predlog Komisije, je za njihovo sprejetje potrebnih najmanj 232 glasov za, ki jih odda večina članov.

V drugih primerih je za sprejetje odločitev Sveta potrebnih najmanj 232 glasov za, ki jih odda najmanj dve tretjini članov."

(ii) doda se naslednji odstavek:

"4. Član Sveta lahko zahteva, da se pri sprejetju odločitve Sveta s kvalificirano večino preveri, ali države članice, ki tvorijo kvalificirano večino, predstavljajo najmanj 62 % celotnega prebivalstva Unije. Če se izkaže, da ta pogoj ni bil izpolnjen, se zadevna odločitev ne sprejme."

(b) V členu 23(2) Pogodbe EU, se tretji pododstavek nadomesti z naslednjim:

"Glasovi članov Sveta se ponderirajo v skladu s členom 205(2) Pogodbe o ustanovitvi Evropske skupnosti. Za sprejetje odločitev je potrebnih najmanj 232 glasov za, ki jih odda najmanj dve tretjini članov. Član Sveta lahko zahteva, da se pri sprejetju odločitve Sveta s kvalificirano večino preveri, ali države članice, ki tvorijo kvalificirano večino, predstavljajo najmanj 62 % celotnega prebivalstva Unije. Če se izkaže, da ta pogoj ni bil izpolnjen, se zadevna odločitev ne sprejme."

(c) V členu 34 Pogodbe EU, se odstavek 3 nadomesti z naslednjim:

"3. Kadar mora Svet odločati s kvalificirano večino, se glasovi njegovih članov ponderirajo v skladu s členom 205(2) Pogodbe o ustanovitvi Evropske skupnosti, in za sprejetje odločitev Sveta je potrebnih najmanj 232 glasov za, ki jih odda najmanj dve tretjini članov. Član Sveta lahko zahteva, da se pri sprejetju odločitve Sveta s kvalificirano večino preveri, ali države članice, ki tvorijo kvalificirano večino, predstavljajo najmanj 62 % celotnega prebivalstva Unije. Če se izkaže, da ta pogoj ni bil izpolnjen, se zadevna odločitev ne sprejme."

.

2. Člen 3(1) Protokola o širitvi Evropske unije, ki je priložen Pogodbi EU in Pogodbi ES, se razveljavi.

3. V primeru, da pristopi k Evropski uniji manj kot deset novih držav članic, se prag za kvalificirano večino določi s sklepom Sveta, ki dosledno uporabi linearno, aritmetično interpolacijo, ki je zaokrožena navzgor ali navzdol najbližjemu glasu, z vrednostjo med 71 % v primeru Sveta s 300 glasovi in ravnijo 72,27 % za EU s 25 državami članicami.

--------------------------------------------------
5. RIBIŠTVO

31992 R 3760: Uredba Sveta (EGS) št. 3760/92 z dne 20. decembra 1992 o vzpostavitvi sistema Skupnosti na področju ribištva in ribogojstva (UL L 389, 31.12.1992, str. 1), kakor je bila nazadnje spremenjena z:

- 31998 R 1181: Uredbo Sveta (ES) št. 1181/98 z dne 4.6.1998 (UL L 164, 9.6.1998, str. 1).

Uredba (EGS) št. 3760/92 se za Estonijo uporablja ob upoštevanju naslednjih posebnih določb.

Delež ribolovnih možnosti v Skupnosti, dodeljen Estoniji za staleže, ki jih ureja omejitev ulova, se določi po vrstah in območjih, kakor sledi:

Vrste | Območja ICES ali IBSFC | Deleži za Estonijo % |

Atlantski sled | III b, c, d [3], razen Upravne enote 3 IBSFC | 10,761 |

Papalina | III b, c, d [3] | 11,455 |

Losos | III b, c, d [3], razen Pododdelka 32 IBSFC | 2,106 |

Losos | III d Pododdelek 32 IBSFC [3] | 10,254 |

Trska | III b, c, d [3] | 1,874 |

Ti deleži se uporabijo za prvo dodelitev ribolovnih možnosti Estoniji skladno s postopkom iz člena 8(4) Uredbe (EGS) št. 3760/92.

Poleg tega bo v obdobju neposredno pred dnem pristopa Svet s kvalificirano večino na predlog Komisije na podlagi ravnotežja, ki velja v NAFO, določil estonski delež v ribolovnih možnostih v Skupnosti v območju upravljanja NAFO.

[3] Vode Skupnosti.

--------------------------------------------------
Uradni list L 236 , 23/09/2003 str. 0036 - 0036



Člen 9 Določbe tega akta, katerih namen ali učinek je, drugače kakor v obliki prehodnega ukrepa, razveljaviti ali spremeniti akte, ki so jih sprejele institucije, imajo isto pravno naravo kakor določbe, ki jih razveljavljajo ali spreminjajo, in zanje veljajo enaka pravila kot za omenjene določbe. --------------------------------------------------
Uradni list L 236 , 23/09/2003 str. 0975 - 0975



6. Izjava o prostem gibanju delavcev: Češka EU poudarja močne elemente diferenciacije in prožnosti v ureditvi prostega gibanja delavcev. Države članice si prizadevajo češkim državljanom v nacionalnem pravu zagotoviti večji dostop na trg dela, da bi se pospešilo približevanje pravnemu redu EU. Kot posledica bi se morale možnosti čeških državljanov za zaposlitev v EU s pristopom Češke znatno izboljšati. Poleg tega bodo države članice EU na najboljši možni način uporabljale predlagano ureditev, da bi se kar najhitreje prešlo v popolno uporabo pravnega reda EU na področju prostega gibanja delavcev. --------------------------------------------------
D. DRŽAVLJANSKE PRAVICE

31994 L 0080: Direktiva Sveta 94/80/ES z dne 19. decembra 1994 o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva (UL L 368, 31.12.1994, str. 38), kakor je bila spremenjena z:

- 31996 L 0030: Direktivo Sveta 96/30/ES z dne 13.5.1996 (UL L 122, 22.5.1996, str. 14).

Priloga se nadomesti z naslednjim:

"Priloga

"Osnovna enota lokalne uprave" v smislu člena 2(1)(a) te direktive pomeni karkoli od naslednjega:

v Belgiji:

commune/gemeente/Gemeinde,

na Češkem:

obec, městský obvod nebo městská část územně členěného statutárního města, městská část hlavního města Prahy,

na Danskem:

amtskommune, Koøbenhavns kommune, Frederiksberg kommune, primærkommune,

v Nemčiji:

kreisfreie Stadt bzw. Stadtkreis; Kreis; Gemeinde, Bezirk in der Freien und Hansestadt Hamburg und im Land Berlin; Stadtgemeinde Bremen in der Freien Hansestadt Bremen, Stadt-, Gemeinde-, oder Ortsbezirke bzw. Ortschaften,

v Estoniji:

vald, linn,

v Grčiji:

κοινότης, δήμος,

v Španiji:

municipio, entidad de ámbito territorial inferior al municipal,

v Franciji:

commune, arrondissement dans les villes déterminées par la législation interne, section de commune,

na Irskem:

country, county borough, borough, urban district, town,

v Italiji:

comune, circoscrizione,

na Cipru:

δήμος, κοινότητα,

v Latviji:

pagasts, novads, pilsēta,

v Litvi:

Savivaldybės taryba,

v Luksemburgu:

commune,

na Madžarskem:

települési önkormányzat: község, nagyközség, város, megyei jogú város, főváros, főváros kerületei; területi önkormányzat: megye,

na Malti:

Kunsill Lokali,

na Nizozemskem:

gemeente, deelgemeente,

v Avstriji:

Gemeinden, Bezirke in der Stadt Wien,

na Poljskem:

gmina,

na Portugalskem:

município, freguesia,

v Sloveniji:

občina,

na Slovaškem:

samospráva obce: obec, mesto, hlavné mesto Slovenskej republiky Bratislava, mesto Košice, mestská časť hlavného mesta Slovenskej republiky Bratislavy, mestská časť mesta Košice; samospráva vyššieho územného celku: samosprávny kraj,

na Finskem:

kunta, kommun, kommun på Åland,

na Švedskem:

kommuner, landsting,

v Združenem kraljestvu:

counties in England; counties, county boroughs and communities in Wales: regions and Islands in Scotland; districts in England, Scotland and Northern Ireland; London boroughs; parishes in England; the City of London in relation to ward elections for common councilmen."

.

--------------------------------------------------
36. Izjava Republike Malte o otoški regiji Gozo

Vlada Malte,

Ob spoznanju, da ima otoška regija Gozo gospodarske in socialne specifičnosti, kakor tudi prikrajšanosti, ki so posledica združenih učinkov njene dvojne izoliranosti, okoljske šibkosti, majhnega števila prebivalstva, povezanega z visoko gostoto prebivalstva, kot tudi naravno omejenih virov,

Ob spoznanju, da je bruto domači proizvod na prebivalca otoške regije Gozo znatno nižji od tistega, ki velja za Malto kot celoto,

Ob upoštevanju, da vodi posebno gospodarsko in socialno politiko glede otoškega območja Gozo, katere cilj je odstraniti trajne strukturne prikrajšanosti, ki jo prizadevajo,

Ob zavedanju, da bo imel Gozo po pristopu Malte k Evropski uniji, poleg sodelovanja v ukrepih za splošne gospodarske in socialne koristi, koristi tudi od ukrepov, ki posebej obravnavajo njegove strukturne prikrajšanosti, kot posledica sporazuma do upravičenosti Malte iz ciljev Strukturnih skladov in pomoči Kohezijskega sklada, kakor tudi sporazumov glede ničelne stopnje DDV za promet potnikov med otoki in prehodnega obdobja za promet kmetijskega blaga med otoki,

Ob nadaljnjem spoznanju, da samo z uvrstitvijo otoške regije Gozo v klasifikacijo NUTS 3 ni mogoče zagotoviti izvajanja izjavljene zaveze Evropske unije, da bo sprejela ukrepe v korist manj razvitih regij,

Izjavlja, da bo Malta pred koncem vsakega proračunskega obdobja Skupnosti, ki bo vključevalo novo opredelitev regionalne politike Skupnosti, zahtevala, da Komisija Svetu poroča o gospodarskem in socialnem stanju na otoku Gozo in predvsem o razlikah v razvojnih ravneh med otokom Gozo in Malto. Komisijo se bo prosilo, da predlaga ustrezne ukrepe, če je to potrebno, v okviru regionalne politike Skupnosti ali druge ustrezne politike Skupnosti, da se zagotovita nepretrgano zmanjševanje razlik med otokom Gozo in Malto ter nadaljnja integracija otoka Gozo v notranji trg pod poštenimi pogoji. V primeru, da Malta kot celota ne bi bila več upravičena do določenih ukrepov iz regionalne politike, bo poročilo ocenilo ali posebne gospodarske razmere na otoku Gozo utemeljujejo nadaljnjo upravičenost tega območja do teh ukrepov v referenčnem obdobju in pod kakšnimi pogoji.

--------------------------------------------------
Uradni list L 236 , 23/09/2003 str. 0046 - 0046



Člen 40 Da pravilno delovanje notranjega trga ne bi bilo ovirano, izvrševanje nacionalnih predpisov novih držav članic v prehodnih obdobjih iz Prilog od V do XIV ne sme imeti za posledico mejnih kontrol med državami članicami. --------------------------------------------------
22. Skupna izjava Češke republike, Republike Estonije, Republike Litve, Republike Poljske, Republike Slovenije in Slovaške republike o členu 38 Akta o pristopu

1. Češka republika, Republika Estonija, Republika Litva, Republika Poljska, Republika Slovenija in Slovaška republika razumejo, da formulacija "ni izpolnila zavez, ki jih je prevzela v okviru pristopnih pogajanj" vključuje le obveznosti, ki izhajajo iz izvirnih pogodb, ki se uporabljajo za Češko republiko, Republiko Estonijo, Republiko Litvo, Republiko Poljsko, Republiko Slovenijo in Slovaško republiko pod pogoji, ki jih določa Akt o pristopu, in obveznosti, določene v tem aktu.

Češka republika, Republika Estonija, Republika Litva, Republika Poljska, Republika Slovenija in Slovaška republika zato razumejo, da bo Komisija uporabo člena 38 preučila le v primerih domnevne kršitve obveznosti iz zgornjega odstavka.

2. Češka republika, Republika Estonija, Republika Litva, Republika Poljska, Republika Slovenija in Slovaška republika razumejo, da člen 38 ne posega v pristojnosti Sodišča iz člena 230 Pogodbe ES glede ukrepov, ki jih sprejme Komisija v skladu s členom 38.

3. Češka republika, Republika Estonija, Republika Litva, Republika Poljska, Republika Slovenija in Slovaška republika razumejo, da Komisija pred odločitvijo, da bo proti njim uporabila ukrepe iz člena 38, da priložnost Češki republiki, Republiki Estoniji, Republiki Litvi, Republiki Poljski, Republiki Sloveniji in Slovaški republiki, da izrazijo svoja mnenja in stališča v skladu z Izjavo Komisije Evropskih skupnosti o splošni gospodarski zaščitni klavzuli, zaščitni klavzuli za notranji trg in zaščitni klavzuli za pravosodje in notranje zadeve, ki je priložena tej sklepni listini.

--------------------------------------------------
7. OBDAVČITEV

1. 31977 L 0388: Šesta Direktiva Sveta 77/388/EGS z dne 17. maja 1977 o usklajevanju zakonodaj držav članic o prometnih davkih — Skupni sistem davka na dodano vrednost: enotna osnova za obdavčitev (UL L 145, 13.6.1977, str. 1), kakor je bila nazadnje spremenjena z:

- 32002 L 0038: Direktivo Sveta 2002/38/ES z dne 7.5.2002 (UL L 128, 15.5.2002, str. 41).

(a) Z odstopanjem od člena 12(3)(a) Direktive 77/388/EGS lahko Madžarska ohrani:

(i) do 31. decembra 2007 nižjo stopnjo davka na dodano vrednost, ki ni nižja od 12 %, od dobave premoga, briketov, koksa, kurilnega lesa in oglja in od opravljanja storitev komunalnega ogrevanja ter

(ii) do 31. decembra 2007 ali do konca prehodnega obdobja iz člena 28l direktive, kar se zgodi prej, nižjo stopnjo davka na dodano vrednost, ki ni nižja od 12 %, od gostinskih storitev ter živil, ki se prodajajo v restavracijah in v restavracijam podobnih lokalih.

(b) Brez poseganja v uradno odločitev, ki se sprejme v skladu s postopkom iz člena 13(3)(b) Direktive 77/388/EGS, lahko Madžarska eno leto od dne pristopa ohrani nižjo stopnjo davka na dodano vrednost, ki ni nižja od 5 %, na dobavo zemeljskega plina in elektrike.

(c) Za uporabo člena 28(3)(b) Direktive 77/388/EGS lahko Madžarska, dokler se ne izpolni pogoj iz člena 28(4) Direktive ali dokler se ista oprostitev uporablja za katerokoli sedanjo državo članico, kar nastopi prej, ohrani oprostitev davka na dodano vrednost od mednarodnega prevoza potnikov iz točke 17 Priloge F direktive.

2. 31992 L 0079: Direktiva Sveta 92/79/EGS z dne 19. oktobra 1992 o približevanju davkov na cigarete (UL L 316, 31.10.1992, str. 8), kakor je bila nazadnje spremenjena z:

- 32002 L 0010: Direktivo Sveta 2002/10/ES z dne 12.2.2002 (UL L 46, 16.2.2002, str. 26).

Z odstopanjem od člena 2(1) Direktive 92/79/EGS lahko Madžarska do 31. decembra 2008 preloži uporabo celotne minimalne trošarine na drobnoprodajno ceno (vključno z vsemi davki) za cigarete najbolje prodajane cenovne kategorije, pod pogojem, da Madžarska med tem obdobjem postopno prilagodi svoje trošarinske stopnje celotni minimalni trošarini iz direktive.

Brez poseganja v člen 8 Direktive Sveta 92/12/EGS o splošnem režimu za trošarinske izdelke in o skladiščenju, gibanju in nadzoru takih izdelkov [4] in po tem, ko obvestijo Komisijo, lahko države članice, dokler se uporablja zgornje odstopanje, ohranijo iste količinske omejitve za cigarete, ki se jih brez plačila dodatne trošarine lahko vnaša na njihova ozemlja iz Madžarske, kot se jih uporablja za uvoz iz tretjih držav. Države članice, ki uporabljajo to možnost, lahko izvajajo potrebne preglede, pod pogojem, da ti pregledi ne prizadenejo pravilnega delovanja notranjega trga.

[4] UL L 76, 23.3.1992, str. 1. Direktiva, kakor je bila nazadnje spremenjena z Direktivo Sveta 2000/47/ES (UL L 193, 29.7.2000, str. 73).

--------------------------------------------------
Uradni list L 236 , 23/09/2003 str. 0980 - 0980



26. Izjava Češke republike o členu 35 Pogodbe EU Češka republika v skladu z ureditvami iz člena 35(2) in (3)(b) Pogodbe o Evropski uniji priznava pristojnost Sodišča Evropskih skupnosti. Češka republika si pridržuje pravico, da v nacionalnem pravu predvidi določbo, po kateri je, v primeru vprašanja o veljavnosti ali razlage akta iz člena 35(1) Pogodbe o Evropski uniji, v postopku, ki teče pred nacionalnim sodiščem, zoper odločitev katerega po nacionalnem pravu ni pravnega sredstva, to nacionalno sodišče zadevo dolžno predložiti Sodišču. --------------------------------------------------
Člen 5

1. Nove države članice s tem aktom pristopajo k sklepom in sporazumom, ki so jih sprejeli predstavniki vlad držav članic v okviru Sveta. Zavezujejo se, da bodo z dnem pristopa pristopile k vsem drugim sporazumom, ki so jih sedanje države članice sklenile v zvezi z delovanjem Unije ali ki so povezani z njenimi dejavnostmi.

2. Nove države članice se zavezujejo, da bodo pristopile h konvencijam iz člena 293 Pogodbe ES in k tistim, ki so neločljivo povezane z doseganjem ciljev iz Pogodbe ES, ter tudi k protokolom o razlagi omenjenih konvencij s strani Sodišča, ki so jih podpisale sedanje države članice, in se v ta namen zavezujejo, da bodo s sedanjimi državami članicami začele pogajanja zaradi potrebnih prilagoditev le-teh.

3. Nove države članice so v zvezi z izjavami ali resolucijami ali drugimi stališči Evropskega sveta ali Sveta in v zvezi s tistimi, ki zadevajo Skupnost ali Unijo in ki so jih države članice sprejele v medsebojnem soglasju, v enakem položaju kakor sedanje države članice; ustrezno bodo spoštovale načela in smernice, izhajajoče iz omenjenih izjav, resolucij ali drugih stališč, ter sprejele ukrepe, ki so potrebni za zagotovitev njihovega izvajanja.

--------------------------------------------------